มีเพศสัมพันธ์กับแฟนโดยไม่ใช้ถุงยางแล้วในเดือนต่อมามีอาการเหมือนของเหลวที่ไม่ใช่ปัสสาวะ อสุจิ ไหลตลอดที่มีการเคลื่อนไหวร่างกายครับ ไม่มีอาการแสบหรือติดขัดในการปัสสาวะ ไม่มีรอยแผล ผื่นแดง ต่างๆ อยากทราบว่าเป็นอาการของโรคอะไรหรือครับ เพราะพึ่งไปตรวจเลือดมาไม่เป็นซิฟิลิสและเอด์ส แล้วพวก หนองในและซิฟิลิสใช้ระยะเวลานานไหมกว่าจะแสดงอาการครับปล.ตรวจเลือดในเดือน 9 มีเพศสัมพันธ์ในเดือน 10 มีอาการในเดือน 11 ครับ
สวัสดีค่ะ อาการของหนองในแท้ อาการจะปรากฎหลังจากได้รับเชื้อหรือหลังจากมีเพศสัมพันธ์ประมาณ 2-10 วัน โดยจะเริ่มจากมีอาการปัสสาวะขัด แสบเวลาปัสสาวะ ต่อมาเริ่มมีมูกใสๆ ไหลซึมออกจากท่อปัสสาวะ ภายใน 12 ชั่วโมงต่อมา จะกลายเป็นหนองข้นสีเหลือง หากมีเพศสัมพันธ์อีกจะรู้สึกเจ็บปวด บางรายอาจมีถุงอัณฑะบวมได้ หรือมีการบวมแดงที่หนังหุ้มปลายองคชาตร่วมด้วยส่วนโรคหนองในเทียม เกิดจากการติดเชื้อคนละชนิดกับหนองในแท้ อาการจะปรากฎหลังจากได้รับเชื้อประมาณ 1-2 สัปดาห์ โดยประมาณ 50% ของผู้ที่ติดเชื้อจะไม่แสดงอาการใดๆ ที่เหลือจะมีอาการแสบที่ท่อปัสสาวะ ปัสสาวะขัด และมีมูกใสๆ หรือมูกขุ่นๆ ออกจากท่อปัสสาวะ ไม่ข้นเป็นหนองแบบโรคหนองในแท้ดังนั้น หากมีเพศสัมพันธ์ครั้งสุดท้ายในเดือน ก.ย. และเพิ่งมาเริ่มมีอาการในเดือน พ.ย. ก็ไม่น่าเกิดจากโรคหนองในค่ะสำหรับโรค ซิฟิลิส อาการจะปรากฏหลังจากรับเชื้อมาได้ตั้งแต่ 10-90 วัน โดยอาการแบ่งออกเป็น 3 ระยะ ซึ่งในระยะที่ 1 จะมีตุ่มเล็กๆ เกิดขึ้นที่อวัยวะเพศ จากนั้นตุ่มจะกลายเป็นแผล และจะเริ่มขยายออกมีขนาดใหญ่ขึ้น กลายเป็นแผลกว้าง ขอบแผลเรียบยกนูนและแข็ง พื้นแผลมีสีแดงและดูสะอาด แผลจะไม่เจ็บไม่คัน หลังจากนั้น 1 สัปดาห์ จะมีต่อมน้ำเหลืองที่ขาหนีบโตทั้ง 2 ข้าง กดไม่เจ็บ และแม้จะไม่ได้รับการรักษา แผลก็จะหายไปได้เองภายใน 3-10 สัปดาห์ แต่เชื้อยังคงอยู่ในกระแสเลือด และเข้าสู่ระยะที่ 2 ต่อไป แต่หากได้รับการรักษาจนหาย ก็จะไม่เข้าสู่ระยะอื่นๆดังนั้น หากไม่ได้มีแผลเกิดขึ้นบริเวณอวัยวะเพศ และได้ไปตรวจเลือดแล้วไม่พบการติดเชื้อ ก็ไม่น่าเป็นโรคซิฟิลิสค่ะ อย่างไรก็ตาม ระยะฟักตัวของโรค อาจนานถึง 90 วันได้ ดังนั้น ก็อาจต้องรอดูต่อไปจนครบ 3 เดือนนับจากที่ไปมีเพศสัมพันธ์มาก่อนว่า จะเกิดอาการตามมาหรือไม่ อย่างไรก็ตาม อาการที่มีของเหลวไหลออกจากอวัยวะเพศ ไม่ใช่ลักษณะอาการของโรคซิฟิลิสดังกล่าวไปค่ะหากยังคงมีอาการของเหลวไหลออกจากอวัยวะเพศบ่อยๆ แนะนำควรไปพบศัลยแพทย์ทางเดินปัสสาวะ เพื่อตรวจหาสาเหตุค่ะ โดยอาจไม่ได้เกิดจากโรคติดต่อทางเพศสัมพันธ์ก็ได้ เช่น มีเนื้องอกในท่อปัสสาวะ มีท่อปัสสาวะโป่งพอง กล้ามเนื้อหูรูดของท่อปัสสาวะได้รับบาดเจ็บ เป็นต้น